# MAL for kommunikasjonsplan for fellesråd og menigheter i Stavanger bispedømme

## **Hensikt**: Å strukturere og målrette kirkens informasjon og kommunikasjon.

Tilpass planen etter menighetens behov og struktur!

Planen kan omfatte følgende områder:

1. **Verdigrunnlaget** for vår kommunikasjon - Hva ligger bak informasjonen?
2. **Målgrupper** for vår kommunikasjon - Hvem skal vi informere?
3. **Hva** skal vi kommunisere **hvor** – I hvilke kommunikasjonskanaler?
4. Ansvars- og rollefordeling for informasjonen - **Hvem** skal informere?
5. **Menighetens verdigrunnlag**

**Menighetens visjon:** *Eks: Mer himmel på jord*

**Menighetens strategi:** Har menigheten en egen strategi, så bruk den som grunnlag for kommunikasjonsplanen. Visjoner, strategier og mål for menigheten må henge nøye sammen med og synliggjøres i menighetens kommunikasjon.

Uansett om menigheten har egen strategi eller ikke: Bruk Den norske kirkes strategi som Kirkemøtet har vedtatt skal gjelde fra 2022-2029: [Strategi for Den norske kyrkja - Den norske kirke (kirken.no)](https://www.kirken.no/nb-NO/om-kirken/slik-styres-kirken/plandokumenter/strategi/).

Med dette grunnlaget skal følgende verdier prege kommunikasjonsarbeidet vårt: **(bør jobbes fram lokalt)**

For eksempel: **Imøtekommenhet** – vi er åpne, tilgjengelige, tydelige og hjelpsomme. Vi svarer på henvendelser.

**Respekt** – vi anerkjenner alle menneskers verdighet og ulikheter. Vi bruker et inkluderende språk som bygger fellesskap og skaper dialog.

**Kvalitet** – kommunikasjonsarbeidet preges av profesjonalitet, godt språk, gode bilder. Vi kommuniserer relevant, meningsfullt og korrekt.

**Kreativitet** – kommunikasjonsarbeidet utvikles stadig både i form og innhold. Vi bruker de kanaler og muligheter som er tjenlige for å få budskapet fram.

**Engasjement** – vår kommunikasjon skal både speile kirkens engasjement, og inspirere til engasjement og handling og gi næring til tro og håp.

1. **Målgrupper for vår kommunikasjon - Hvem skal vi informere**
* Ansatte i menigheten
* Frivillige medarbeidere og rådsmedlemmer
* Medlemmer i menigheten
* Offentligheten gjennom medier og møtepunkt i lokalsamfunnet
1. **Hva skal vi kommunisere hvor? (Hvilket budskap i hvilken kanal?)**

Kanal kan være menighetsblad, nettsider, plakater, sosiale medier, lokale medier, kunngjøringer, osv.

|  |  |
| --- | --- |
| **Innholdet i menighetens kommunikasjon** | **Kanal** |
| **Vår virksomhet – aktiviteter og endringer*** Kirkelige handlinger
* Barne- og ungdomstiltak
* Kultur
* Diakoni
 |  |
| **Våre verdier og standpunkt** * Uttalelser fra ansatte, vedtak og ytringer
 |  |
| **Vedtak og saksdokumenter*** Fra fellesråd og menighetsråd
 |  |
| **Informasjon om ansatte og tillitsvalgte*** Stillinger, kontaktinfo
 |  |
| **Informasjon om kirkens tjenestetilbud** * Dåp, konfirmasjon, bryllup, begravelse
 |  |
| **Ressurser for tilsatte og frivillige** * Planer, skjema, regler og rutiner, faglig materiell, håndbøker
 |  |
| **Kalender** * Oversikt over gudstjenester, aktiviteter og arrangement
 |  |
| * **MER?**
 |  |

1. **Ansvars- og rollefordeling for hvem som skal informere ut**

Gjør en intern avklaring om hvem som skal bruke hvilke kanaler i hvilke situasjoner. Hvem uttaler seg for eksempel til media i kriser og saker av offentlig interesse?

Forslag:

Sokneprest hovedansvarlig for det teologiske og verdimessige

Daglig leder hovedansvarlig for informasjon om organisasjonen

Ansatte uttaler seg i samråd med daglig leder/sokneprest om sine fagområder

Menighetsrådsleder uttaler seg om beslutninger tatt av menighetsrådet

Tillitsvalgte uttaler seg i samråd med daglig leder/sokneprest om sine områder

**Kirkeverge/daglig leder/menighetsrådsleder er ansvarlig redaktør for menighetens nettsider og sosiale medier.**

**Hvem er redaktører for**

Hjemmesider:
Intranett:
Facebook:
Instagram:
Snap/youtube/tiktok med mer:
Førstelinje-kommunikasjon/sentralbord:

**Felles ansvar:** Kommunikasjonsansvar følger prosjektansvar. Hver ansatt har ansvar for å viderebringe informasjon til redaktører om ens ulike arbeidsområder og prosjekter, samt sikre at ens fagområde alltid er oppdatert på nettsider med mer.

**Eksempler på vedlegg til planen**

“Markedsføre et arrangement?“ Steg til god kommunikasjon

Menighetens publiseringsplan for sosiale medier (mal/skjema)

Menighetens årsplan med satsingsområder for kommunikasjon